Watawat ng Polonya

Ang watawat ng Polonya () ay bandilang bikolor ng dalawang pahalang na banda ng puti sa itaas at pula sa ibaba. Mga kulay na itinakda ng Saligang Batas ng Polonya bilang pambansang kulay nito.  May dalawang baryante rin ang watawat: isang may eskudo de armas ng bansa sa gitna ng puting parihaba na reserbado para sa opisyal na paggamit sa karagatan at sa ibang bansa, at isa ring nakabuntot-golondrina (swallow tail) na ginagamit naman bilang ensenyang pang-hukbong dagat nito.

Unang itinakda ang puti at pula bilang pambansang kulay ng Polonya noong 1831, at nagmula ito sa tradisyong heraldiko ng bansa, kung saan inangkin ang tintura (kulay) ng mga eskudo de armas ng kasaping bansa ng Komonwelt ng Polonya at Litwaniya: ang Puting Agila ng Polonya at ang Pahonia (Manunugis; isang kabalyerong nakakabayo) ng Dakilang Dukado ng Litwaniya, na parehong nakapataw sa isang pulang likuran.

Kategorya:Poland
Kategorya:Mga watawat
Kategorya:Pambansang Watawat